Berlingske Tidende, 1784-09-17
Fortsættelse af de Priismaterier og Premier, som det Kongelige Danske Landhuusholdings=Selskab udsætter for H. Kongelige Majestæts Riger og Lande i Aar 1784. (See No. 75.) 31. Da Selskabet til Kartoffel-Avlens Befordring paa Jsland allerede i Landets Sprog haver ladet trykke og uddele fornøden Anviisning til samme, og haver opmuntret til bemeldte Avls Drift ved udsatte Premier, og det tydeligen indseer den store Vigtighed benævnte Avl er af for Jsland; saa haver det til sammes Befordring end ydermere besluttet at udlove for Folk af alle Stænder følgende Belønninger, nemlig: Den, som i Island selv enten ved virksom Anviisning. ved paa Island avlede Kortoflers Uddeling til Sæd, eller Kortoflers Frembringelse af Frøe der i Landet, eller paa nogen anden Maade, kraftigst befordrer Kartoffel-Avlen der i Landet, skal belønnes med Selskabets første Sølv=Medalje eller 20 Rdlr., ligesom de trende, som dernæst fremfor andre udmerker sig, skal hver især nyde Selskabets anden Sølv=Medalje, eller 10 Rdlr. til Belønning. Premien udsættes for Fraliggenhedens og Sejladsens Skyld for de trende Aar 1786, 87 og 88, da de, som for ethvert af disse Aar vil vente at nyde de udsatte Premier, maae æske dem inden ethvert paafølgende Aars Udgang. Fornødne og tilforladelige Attester maae tydeligen bevidne forbemeldte nyttige Handlingers Vished og gode Virkning. Lige Premier udsættes paa samme Maade for dem, som meest befordrer denne Avl i Finmarken og Nordlandene. 32. Ligesom Selskabet har fundet det nyttigt, at udsætte Premie for Kartoffel-Avlen paa Island baade for Agerbrugeren og for dem, som maatte finde Lyst, at hielpe og befordte hans Flid, saa haver Selskabet og holdt det gavnligt i Henseende til Færøerne, for hvilke det udsætter efterfølgende Premier for trende paa hinanden følgende Aar. For den Odelsmand eller Kongs bonde, som i Aaret 1784 avler den største Mængde, ikke mindre end 10 Tønder, af de beste og meelrigeste Pateter eller Kartofler, 16 Kroner. For den, der avler næst største Mængde, ikke mindre end 8 Tønder, 12 Kroner. For den næst største Mængde, ikke mindre end 5 Tønder, 8 Kroner. For den følgende, ikke mindre end 2 Tønder, 4 Kroner. Premierne maae æskes inden October Maaned 1785, og Avlen med troværdige Vidnesbyrd, blant hvilke man især ønsker Laugmandens, Landfogedens eller Præsternes, bevises. De, som eengang haver faaet Premie for denne Avl, kan herefter ikke vente, oftere derfor at blive belønnet. Ligeledes udsætter Selskabet end videre disse Premier: For den, som paa Færøerne enten ved Overbeviisning om Avlens Nytte, eller ved Uddeling af Kartofler, eller paa nogen anden Maade virksomst befordrer andres Kartoffel-Avl der, eller Kartoflers Anvendelse i Almuens Huusholdning, 20 Kroner, og for den, som derefter viser næst største Nidkierhed, 10 Kroner. Premien æskes til samme Tid som ovenmeldte, og vil med Æskningen nedsendes tilforladelige Beviis for det Angivnes Rigtighed. 33. Selskabet, som har kronet en Afhandling om endeel for Jsland nyttige Vexter, og ladet samme, trykt i det islandske Sprog, uddele der i Landet, har deraf erfaret, at de saa kaldede Kaal-Rødder (Kaal-Rabiunder Jorden), fortjener i Følge paalidelige i Island gjorte Forsøg, at regnes blant de nyttigste Planter for Almen sammesteds efter deres nærværende Omstændigheder. Det udsætter derfor, for at opmuntre Jslænderne til denne dem fordeelagtige Avl, følgende Premier, nemlig: For den, som i Aaret 1785 der i Landet avler den største Mængde, ikke mindre end 10 Tønder af de beste og største Kaalrødder, 12 Rdlr. For de næst største Mængder, ikke mindre end 8 Tønder, 10 Rdlr., 6 Tønder 8 Rdlr., 4 Tønder 6 Rdlr., 2 Tønder 5 Rdlr., 2 Tønder 4 Rdlr. Folk af Bondestanden, kan æske alle 6 Premier, men de af andre Stænder allene de 3 første. Troværdige Attester om Sagens Rigtighed, som tillige maatte bevidne, at det alt er af een Mands Avl, maae indsendes inden 31te Desember 1786. Selskabet agter oftere at udsætte disse Premier, og vil desuden med Fornøielse modtage Efterretninger om andre nyttige Have-Vexters Avl og nye havers Anlæg i Jsland. 34. Havedyrkningen er hos Land-Almuen paa de allerfleste Steder næsten ganske forsømt, og den savner derved til den sunde og gode Føde, som af Have Vexter kan haves. Selskabet har derfor allerede givet en Premie for en dansk Have-Katekismus, hvilket kronede Skrift vorder trykt og uddeelt. Efterat Selskabet saaledes har sørget for, at Land=Almuen om Have=Væsenet kan erholde den fornødne Kundskab; saa gaaer det nu videre, og opmuntrer Havedyrkningen selv, og til den Ende udsættet følgende Premier: For den Gærtner, som paa den kraftigste og virksomste Maade udbreder Havedyrkningen iblant Bønder og anden Land-Almue, for den priseligste Handling i denne Sag den anden Guld-Medalie eller 50 Rdlr. For den, som herudi kommer nærmest ved største Flid, den tredie Guld-Medalje eller 25 Rdlr. For den næste derefter den første Sølv=Medalje eller 20 Rdlr. Atter for den nærmeste Flid og Omhue herudi den anden Sølv Medalje eller 10 Rdlr. Og endelig for den ringeste Flid den tredie SølvMedalje eller 5 Rdlr. Selskabet forlanger ikkun Dyrkning af de Planter, som hos os villigen voxer og ere passende for en Bonde-Have, saasom hvidkaal, Grønkaal, Gulerødder, Hvideroer, Kaalrabi over eller under Jorden, Kartofler, m.v. Ved at udbrede Havedyrkningen forstaaer Selskabet, at den Premie-Æskende bør have viist Bønderne enten hos sig selv, eller hos Bonden, eller hos tredie Mand, Haandgrebene ved Havens ordentlige Indretning, Besaaening, Plantning og Vexternes øvrige fornødne Op pasning; og at han med gode Attester beviser, at Bønderne selv paa egen Haand derefter haver nogenlunde rygtet deres have med Nytte og Fordeel i det paafølgende Aar. Premierne kan derfor ikke æskes førend i November 1786. Selskabet anseer den Gærtner for at have paa kraftigste og virksomste Maade udbredet Havedyrkningen, som herudi har oplært de fleste Bønder, Bønder=Koner eller deres Folk og Børn, hvorved dog tillige vil tages i Betragtning HaveVexternes Mængde og Godhed, Egnens Beskaffenhed, og Almuens større eller mindre Lyst til Have=Væsenet, hvilket alt i Attesterne maatte oplyses. Dersom nogen anden Mand paa Landet, Præst, Degn, Skoleholder, Møller, eller andre, udbreder Havedyrkningen iblant Bønderne i deres Egn, da forbeholder Selskabet sig efter Omstændighederne at belønne dem. Paa det at de Bønder, som vilde legge sig efter den for dem saa nyttige Havedyrkning, ikke skulde mangle Opmuntringer, saa udsætter Selskabet end videre for de Bønder, som paa forbeskrevne Maade lader sig oplære i Havedyrkningen, følgende Premier: For den Bonde eller Bondekone, som herudi har bragt det til den største Fuldkommenhed, den første Sølv=Medalje eller 20 Rdlr. For den dernæst den anden Sølv Medalje eller 10 Rdlr. For den derefter den tredie Sølv Medalje eller 5 Rdlr. Denne Premie kan ei allene æskes af Gaardmænd, men endog af Huusmænd. Ved paalidelige Attester maae det bevises, at den Æskende ef forhen har lagt sig efter Havedyrkningen, men at han derudi er oplært efter Bekiendtgjørelsen af dette, at han selv i Sommeren 1786 har uden betydelig Hielp af sin Lærmester bestyret sin Have, hvad og hvor meget han derudi haver avlet, om han haver solgt eller forbrugt det i sin egen Huusholding. Premierne æskes i Desember 1786. Da Proprietærerne ved deres Opmuntring og Tilskyndelse meget kan bidrage til denne nyttige Sags Fremme; saa vil Selskabet og offentligen nævne og efter Omstændighederne med Fornøielse belønne de Landgodseiere, som befordrer Havedyrkningen iblant deres Bønder. Selskabet vil ligeledes belønne Degne og Skoleholdere, som selv ved Havers Anlæg vil foregaae andre med et got Exempel. Alle ovenstaaende Premier udsættes i Dannemark særskilt for Jylland og særskilt for Øerne, og i Norge ligeledes særskilt baade norden= og søndenfields. 35. Da Have Dyrkningen især i Norge ikke haver gjort nogen Fremgang, saa vil Selskabet ydermere dertil umiddelbar opmuntre Bønder og Huusmænd der i Riget ved følgende Premier: Forden priseligste og største Flid udi en norsk Bonde-Haves Anlæg, begyndt 1785, udsættes 20 Rdlr. For den næste Flid, 10 Rdlr. For den dernæst, 5 Rdlr. Hvilke Premier udsættes særskilt for de 4 Stifter i Norge. Premierne askes i November 1786, og maatte med Attester bevises Havens Størrelse, Grundens Beskaffenhed, de derudi avlede Urter, Roer og Rødder, samt deres Anvendelse enten i Bondens egen Huusholding eller ved Salg. Selskabet forbeholder sig ei allene nærmere at opmuntre og belønne Have Væsenet i Norge, men vil endog belønne andre uden for Bondestanden, saasom Landsbye= og Bøygde=Klokkere, Gjestgivere og andre, som maatte anlægge Haver efter Bekjendtgjørelsen af dettr. 36 For at opmuntre Bondestanden, i Dannemark til Frugt-Træers Opelskning udsættes følgende Premier: For den største Mængde enten af Svedske eller Katrine-Blomme-Træer, eller og af gode Æble=, Pære= og Kirsebær-Træer, optrukne efter Bekjendtgjørelsen af dette, ikke mindre end 50 Stykker, 30 Rdlr. For den næst største Mængde, ikke mindre end 30 Træer, 15 Rdlr. For næste Mængde, ikke mindre end 20 Træer, 10 Rdlr. For næste, ikke mindre end 10 Træer, 5 Rdlr. Disse Premier udsættes særskilt: 1) for Sielland, Møen og Bornholm, 2) for Nørre-Jylland, 2) for Fyen, Lolland, Falster og de øvrige Øer. De kan allene vindes af Gaard og Huusmænd, saa og af Skoleholdere paa Landet og Skovfogder; men Huusmændene kan imod de andre æske for de halve Mængder. De æskes ikke førend i October 1791. Synet, hvorpaa Attesterne grunder sig, maae tages i Sommeren eller Høsten 1791, naar Frugten er paa Træerne, og Attesterne maae tydeligen bevidne, at Træerne ere i god Vext og frugtbærende, samt naar de ere satte, og af hvad Sorter de ere. Af de tørrede Blommer maatte indsendes en liden Prøve, da deres Godhed ogsaa vil komme i Betragtning. Naar de øvrige Omstændigheder ere lige, da vil de Æskende, som selv haver opelsket Træerne enten af Kjernen eller af vilde Stammer, og siden podet eller proppet dem, nyde Fortrin for dem, som have anskaffet sig dem andensteds fra, ligesom og Selskabet under Bedømmelsen vil paasee, om slige Frugter tilforn haver været almindelige der i Egnen eller ikke, hvilket alt i Attesterne maae oplyses. Selskabet agter oftere at udsætte disse og med Tiden flere Premier, endog for vilde Træers Opelskning. 37. Da Selskabet har havt den Fornøielse at belønne adskillige Træe=Skolers Anlæg, saa tør det saa meget mere haabe, at flere ville efterfølge slige Exempler, og vedbliver derfor at udsætte følgende Premier for Land- og Kjøbstæder i begge Riger: For den største, efter Bekjendtgjørelsen af dette, anlagte Træe=Skole, bestaaende af ikke mindre end 300 nyttige Frugt-Træer af gode Sorter, den anden Guld Medalje eller 50 Rdlr. For den næst største, paa ikke mindre end 200 Træer, 20 Rdlr. For den næst derefter, paa ikke mindre end 100 Træer, 10 Rdlr. Disse Premier, som Selskabet agter oftere at udsætte, kan æskes inden October Maaneds Udgang 1788, men de kan ikke vindes, med mindre Attesterne tydelig forklarer naar Anlægget er skeet, samt beviser, at de, hvorfor Premie æskes, alle ved Synet, som maae tages i Sommeren 1788, ere i god Grøde, samt store nok til at udplantes af Skolen. (Fortsættelsen følger.) Niels Sundbye, Deres Kongel. Majests. Birkedommer til Kiøbenhavns Rytter-Districts Birketing giør vitterligt, at formig haver andraget Procurator Ole Andersen, hvorledes han har erholdet Hans Kongel. Majests allernaadigste Bevilling af 3die hujus, som er saaledes lydende: Christian den Syvende, af Guds Naade, Konge til Danmark og Norge, de Venders og Gothers, Hertug udi Slesvig, Holsteen, Stormarn, Dytmersken og Oldenborg, giøre alle vitterligt: at eftersom Procurator Ole Andersen af Vores Kongel. Residence-Stad Kiøbenhavn, for Os allerunderdanigst haver andraget, at Kiøbmændene Peder Mathiesen Hansteen og Jørgen Heinrich Wick have, under 17de Junii 1778, udgivet deres Pante=Obligation til den Kongel. Svenske Landshøfding og Ridder Andreas von Raser for den Capital 2600 Rdlr., og derfor pantsat Lystgaargen, Bonne Esperance kaldet, beliggende udi Gientofte Sogn paa Kiøbenhavns Amt, hvilken Obligation skal være læst og protocolleret ved Kiøbenhavns Rytter Distriets Berketing den 15de Julii samme Aar, og at bemelte Raser, da fornævnte Hansteen og Wick kort Tid derefter opgav deres Boe til Skifte=Commissionens Behandling og ingen ved de over bemelte Gaard holdte Auctioner derpaa vilde giøre antagelig Bud, maatte lade sig samme udlægge af SkifteCommissionen, men som han ikke skal have ladet den ham givne Udlægs Forretning læse ved Retten, blev Obligationen ey heller udslettet af Pante=Bogen, hvilket dog nu er fornødent, da Gaarden ved bemelte Landshøfding Raisers Stervboes Behandling er bortsolgt og maae giøres frie fordenne Pantsættelse, men at Obligationen ikke har været at finde iblant Stervboets Papirer; saa have Vi, efter bemelte Procurator Andersens derhos allerunderdanigst giorte Ansøgning og Begiering, samt den af Os Elskelig Hr. Christian Ludvig Scheel von Plessen, Ridder, Vores Geheime-Raad og Kammerherre, samt Amtmand over Kiøbenhavns Amt, derpaa meddeelte Erklæring, allernaadigst bevilget og tilladt, saa og hermed bevilge og tillade, at han, som Curator i meerbemelte afg. Landshøfding Andreas von Raisers Stervboe, ved Stevning for bemelte Kiøbenhavns Rytter, "Districts Birketing, som tillige de gange skal indføres i de Berlingske Aviser, Adresse=Contoirets Efterretninger og den Altonaiske Mercur, maae indkalde den eller de, som maatte have berørte Pante=Obligations Hænde, at mælde sig med samme inden 12 Uger efter den sidste Bekiendtgiørelses Datum hos Skifte=Forvalteren i Boet bemelte GeheimeRaad Scheel von Plessen, for at bevise deres lovlige Adkomst til samme, og om ingen inden denne Tids Forløb dermed skulle melde sig, maae Obligationen paa sædvanlig Maade ved "Dom mortificeres og derefter af Pante=Bogen udslettes; hvorefter de Vedkommende sig allerunderdanigst have at rette og for Skade at tage vare. Givet paa Vort Slot Christiansborg udi Vores Kongel. Residentz-Stad Kiøbenhavn, den 3die Septbr. 1784. Under Vort Signet (L. S. CR. .